**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje mentorske i savetodavne podrške jedinicama lokalne samouprave u pripremi Lokalnih akcionih planova (LAP) za socijalno uključivanje Roma i Romkinja za period od 2021-2022. godine.**

Tim za socijalno uključivanje i smanjenje siromaštva Vlade Republike Srbije objavljuje javni poziv za izbor konsultanata/konsultantkinja za pružanje mentorske i savetodavne podrške gradovima i opštinama Ruma, Novi Sad, Kovin, Raška, Žitište, Sučin i Negotin, u procesu izrade Lokalnih akcionih planova za socijalno uključivanje Roma i Romkinja za period od 2021-2022. godine koji će obuhvatiti oblast obrazovanja, stanovanja, zapošljavanja, zdravlja i socijalne zaštite.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanih konsultanata/konsultantkinja se očekuje da pruže podršku Timu za socijalno uključivanje i smanjenje siromaštva u saradnji sa jedinicama lokalne samouprave u procesu izrade Lokalnih akcionih planova za socijalno uključivanje Roma/kinja za period od 2021-2020. godine u gradovima/opštinama Ruma, Novi Sad, Kovin, Raška, Žitište, Sučin i Negotin. Dokumenti će biti pripremljeni u skladu sa Zakonom o planskom sistemu (''Službeni glasnik Republke Srbije'', broj 30/18), odnosno Uredbom o metodologiji upravljanja javnim politikama, analizi efekata javnih politika i propisa i sadržaju pojedinačnih dokumenata javnih politika (''Službeni glasnik Republke Srbije'', broj 8/19). Takođe, Lokalni akcioni planovi za socijalno uključivanje Roma/kinja za period od 2021-2020. godine će uzeti u obzir i druga relevantna dokumenta na nacionalnom i lokalnom nivou kao što su Strategija o socijalnom uključivanju Roma i Romkinja za period od 2016 do 2025 godine („Službeni glasnik Republike Srbije”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US и 44/14), Operativni zaključci sa Seminara o socijalnom uključivanju Roma i Romkinja za period 2019-2021. godine, lokalni akcioni planovi u oblasti zapošljavanja, javnog zdravlja i sl.. Angažovani konsultanti/konsultantkinje će pružiti mentorsku i savetodavnu podršku Radnoj grupi za izradu LAP-ova imenovanoj od strane gradskog/opštinskog veća i/ili gradonačelnika/predsednika opštine, kroz pripremu i vođenje pet radionica za izradu predloga LAP-ova, kao i pripremu finalnog predloga Lokalnih akcionih planova za socijalno uključivanje Roma i Romkinja za period od 2021-2022. godine koji će obuhvatiti oblast obrazovanja, stanovanja, zapošljavanja, zdravlja i socijalne zaštite i biće upućena na usvajanje gradskom/ opštinskom veću.

Za ovaj javni poziv potrebno je više kandidata za poziciju konsultanta/konsultantkinje za pružanje mentorske i savetodavne podrške jedinicama lokalne samouprave u pripremi Lokalnih akcionih planova(LAP) za socijalno uključivanje Roma i Romkinja za period od 2021-2022. godine.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Pripremu detaljnog plana aktivnosti u kome će biti jasno definisani rokovi, zaduženja i odgovornost za realizaciju aktivnosti svakog člana/ice Radne grupe imenovane od strane gradskog/opštinskog veća ili gradonačelnika/predsednika opštine;
* Pripremu i vođenje uvodne radionice za članove/ice Radne grupe na kojoj će biti zastupljene sledeće teme: a) Usaglašavanje plana aktivnosti sa utvrđenim rokovima i odgovornim licima; b) Dogovor oko prikupljanja, obrade i analize podataka (priprema upitnika), kao što su: opšti podaci o lokalnoj zajednici (geografski, istorijski, demografski), opšti podaci o Romima/kinjama (broj, starosna struktura, obrazovna struktura, zaposlenost i nezaposlenost, stanovanje, zdravstvena i socijalna zaštita), podaci o kapacitetima (resursima) institucija, lokalnim politikama i praksama i dr.;
* Pripremu i vođenje druge radionice za članove/ice Radne grupe na kojoj će biti zastupljene sledeće teme: a) Analiza prikupljenih podataka, uključujući i dostupne statističke podatke, b) Pregled i integrisanje dopuna/komentara/sugestija na Nacrt situacione analize koja je pripremljena od strane Radne grupe;
* Pripremu i vođenje treće radionice za članove/ice Radne grupe na kojoj će biti zastupljene sledeće teme: a) Izrada SWOT analize za oblast obrazovanja, stanovanja, zapošljavanja, zdravlja i socijalne zaštite; b) Utvrđivanje prioritetnih oblasti i ključnih pitanja za svaku od prioritetnih oblasti;
* Priprema i vođenje četvrte radionice za članove/ice Radne grupe na kojoj će biti zastupljene sledeće teme: a) Izrada predloga nacrta LAP-a za inkluziju Roma sa formulisanim opštim i posebnim ciljevima i njima pripadajućim indikatorima; b) Definisane mere za dostizanje utvrđenih ciljeva;
* Učešće na dodatnim konsultacijama sa romskom zajednicom u formi fokus grupe;
* Pripremu i vođenje završne radionice za članove/ice Radne grupe na kojoj će biti zastupljene sledeće teme: a) Izrada predloga nacrta LAP-a za inkluziju Roma gde će se unutar svake mere utvrditi aktivnosti i projekti; b) Definisanje vremenskog okvira, nadležne institucije i partnera za svaku od aktivnosti/projekata, kao i ukupne vrednosti i vrednost po godinama potrebnih finansijskih sredstava, izvora finansiranja i vrednosti finansijskih sredstava po izvorima; c) Utvrđivanje cilja, pokazatelja učinka sa definisanim baznim, očekivanim i ciljnim vrednostima po godinama i izvora verifikacije za svaku aktivnost/projekat; d) Definisanje postupka sprovođenja, praćenja i procene učinka LAP-a za inkluziju Rom/kinja, uključujući i postupak izveštavanja; e) Utvrđivanje okvira programskog budžeta za sprovođenje LAP-a).
* Pregled i integrisanje dopuna/komentara/sugestija (uključujući i Javnu raspravu) na nacrt LAPa u saradnji sa članovima Radne grupe.
* Održavanje redovne komunikacije sa koordinatorom Radne grupe i konsultantom/konsultantkinjom za izradu budžeta Lokalnog akcionog plana za socijalno uključivanje Roma/kinja za period od 2021-2020. godine.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 01. septembra do 31. januara 2021. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultanti/konsultantkinje treba da ispunjavaju sledeće uslove:**

* Univezitetsko obrazovanje u oblasti društvenih nauka;
* Minimum 5 godina radnog iskustva u relevantnoj oblasti;
* Iskustvo u participativnom razvoju i izradi strateških dokumenata, akcionih planova i/ili predloga projekata sa fokusom na inkluziju Roma/kinja;
* Odlično razumevanje pitanja koja se odnose na socijalno uključivanje Roma i Romkinja;
* Iskustvo u pripremi materijala i vođenju radionica/obuka sa različitim akterima uključujući predstavnike jedinice lokalne samouprave, organizacije civilnog društva i druge zainteresovane strane;
* Poznavanje odredaba Zakona o planskom sistemu Republike Srbije i iskustvo u usaglašavanju dokumenata javnih politika sa ovim zakonom;
* Iskustvo u radu sa jedinicama lokalnih samouprava i organizacijama civilnog društva;
* Odlične veštine komunikacije, prezentacije i izveštavanja i sposobnost rada u okruženju koje zahteva povezivanje i saradnju više aktera.

**Izjava o zainteresovanosti treba da sadrži sledeće informacije:**1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu slavica.denic@gov.rs najkasnije **do ponedeljka, 24. avgusta 2020. godine do 16 časova**.

**PRILOG 1**

**OBRAZAC IZJAVE O ZAINTERESOVANOSTI**

Izražavamo zainteresovanost za za pružanje mentorske i savetodavne podrške jedinicama lokalne samouprave u pripremi Lokalnih akcionih planova (LAP) za socijalno uključivanje Roma i Romkinja za period od 2021-2022. godine**.**

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**